Document ID: 32001R1370

Κανονισμός (ΕΚ) αριθ. 1370/2001 της Επιτροπής
της 5ης Ιουλίου 2001
για την τροποποίηση του κανονισμού (ΕΚ) αριθ. 174/1999 για τον καθορισμό των ειδικών λεπτομερειών εφαρμογής του κανονισμού (ΕΟΚ) αριθ. 804/68 του Συμβουλίου όσον αφορά τα πιστοποιητικά εξαγωγής και των επιστροφών κατά την εξαγωγή στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, για την κοινή οργάνωση αγοράς στον τομέα του γάλακτος και των γαλακτοκομικών προϊόντων(1), όπως τροποιήθηκε τελευταία από τον κανονισμό (ΕΚ) αριθ. 1670/2000(2), και ιδίως το άρθρο 26 παράγραφος 3,
Εκτιμώντας τα ακόλουθα:
(1) Ο κανονισμός (ΕΚ) αριθ. 174/1999 της Επιτροπής(3), όπως τροποιήθηκε τελευταία από τον κανονισμό (ΕΚ) αριθ. 1202/2001(4), καθορίζει τις ειδικές λεπτομέρειες εφαρμογής του κανονισμού (ΕΟΚ) αριθ. 804/68 του Συμβουλίου(5) όσον αφορά τα πιστοποιητικά εξαγωγής και των επιστροφών κατά την εξαγωγή στον τομέα του γάλακτος και των γαλακτοκομικών προϊόντων. Για να διασφαλισθεί η ορθή διαχείριση του καθεστώτος των επιστροφών κατά την εξαγωγή, και να μειωθεί ο κίνδυνος κερδοσκοπικών αιτήσεων και διαταραχών του καθεστώτος για ορισμένα γαλακτοκομικά προϊόντα, πρέπει να αυξηθεί η εγγύηση που έχει καθορισθεί στον εν λόγω κανονισμό.
(2) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 9 του κανονισμού (ΕΚ) αριθ. 174/1999 αντικαθίσταται από το ακόλουθο κείμενο: "Άρθρο 9
Το ποσό της εγγύησης που αναφέρεται στο άρθρο 15 παράγραφος 2 του κανονισμού (ΕΚ) αριθ. 1291/2000 της Επιτροπής(6) ισούται με το ακόλουθο ποσοστό του ποσού της επιστροφής που καθορίζεται για κάθε κωδικό προϊόντος, και ισχύει την ημέρα της υποβολής της αίτησης του πιστοποιητικού εξαγωγής:
α) 5 % για το προϊόν που υπάγεται στον κωδικό ΣΟ 0405·
β) 30 % για τα προϊόντα που υπάγονται στον κωδικό ΣΟ 0402 10
γ) 30 % για τα προϊόντα που υπάγονται στον κωδικό ΣΟ 0406·
δ) 20 % για τα άλλα προϊόντα.
Ωστόσο, το ποσό της εγγύησης δεν μπορεί να είναι χαμηλότερο από 6 ευρώ ανά 100 χιλιόγραμμα.
Το ποσό της επιστροφής που προβλέπεται στο πρώτο εδάφιο είναι αυτό που υπολογίζεται για τη συνολική ποσότητα του σχετικού προϊόντος, με εξαίρεση τα γαλακτοκομικά προϊόντα που περιέχουν ζάχαρη.
Για τα γαλακτοκομικά προϊόντα που περιέχουν ζάχαρη, το ποσό της επιστροφής που προβλέπεται στο πρώτο εδάφιο ισούται με τη συνολική ποσότητα του σχετικού πλήρους προϊόντος, πολλαπλασιαζόμενο επί το ποσοστό της επιστροφής που εφαρμόζεται ανά χιλιόγραμμο γαλακτοκομικού προϊόντος."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Ιουλίου 2001.

Labels: 3
17